Bendt Bendtsen (KF), 1998-11-12:
Hr. Frank Aaen spørger, om politiet, når de undersøger noget, så ikke rejser tiltale, og hvis der ikke rejses tiltale, skyldes det, at man ikke har fundet noget, der er ulovligt.
Dér vil jeg gerne sige til hr. Frank Aaen, at jeg har sådan set 24 års erfaring.
Det er i hvert fald sådan, at man ikke har kunnet bevise noget, når man ikke rejser tiltale, men det betyder ikke, at der ikke er foregået noget.
Og så kan vi jo gentage det omkring Blekingegadebanden, som man har undersøgt og registreret i 10 år, men hvor man ikke greb ind, fordi man ikke kunne bevise noget.
Det viste sig, at der jo alligevel var noget.
Til hr. Tom Behnke: Jamen der er da selvfølgelig grænser for den konservative tålmodighed.
Vi ingår ikke i et stort fornøjeligt flertal med venstrefløjen om en eller anden historisk undersøgelse, hvor det er venstrefløjen, der sætter dagsordenen, overhovedet ikke.
Det er ikke det, det drejer sig om.
Jeg har ikke her fra talerstolen lagt mig fast på noget, og det gør jeg heller ikke.
Det, vi behandler i dag, er et lovforslag, som vi siger nej til, og det vil jeg gerne sige én gang til.
Så har vi sagt, jamen så er der da noget, som vi skal have afdækket; alt hvad Stasi og co. har foretaget sig her i kongeriget, om det skal være en hvidbog, en regeringsredegørelse eller noget andet.
Det er da ikke Det Konservative Folkeparti, der skal komme med det her fra Folketingets talerstol, når vi behandler et lovforslag om en lille smal undersøgelse.
Jeg kan berolige hr. Tom Behnke med, at vi deltager ikke i noget med den yderste venstrefløj, som prøver at sætte dagsordenen her i dag. Med hensyn til fru Pia Kjærsgårds bemærkninger
Og så til hr. Jann Sjursen, der sagde, at tiden går.
Jamen jeg kan sige, at det er meget grundlæggende for Det Konservative Folkeparti, at vi har Politiets Efterretningstjeneste, at vi har Forsvarets Efterretningstjeneste, at man ikke ødelægger det, der ligger i de tjenester i dag.
Vi skal fortsat have en hemmelig efterretningstjeneste til at beskytte vores demokrati.
Det er De Konservative garanter for.
Jeg vil gerne sige til hr. Jacob Buksti, at hvis der skal ske en undersøgelse på det her område, så hælder vi mere til en hvidbog eller en regeringsredegørelse, der omhandler tiden fra 1945 og så til 1990, hvor Muren falder.
Det er den periode, hvor vi har haft den kolde krig, hvis vi skal sætte nogle pæle i jorden. Jeg vil ikke i dag komme nærmere ind på, hvordan det skal skrues sammen.
Såfremt der fremkommer et eller andet fra regeringen
, vil vi tage stilling, og så vil vi gå ind og diskutere, hvordan det skal skrues sammen, men vi har ikke noget imod at få de pengestrømme fra Moskva til København undersøgt.
Vi vil godt have de ting på plads, men det skal ikke være venstrefløjen, der sætter dagsordenen i den undersøgelsen, for så kan Socialdemokratiet få lov til at køre venstre om. Med hensyn til hr. Søren Søndergaard og hans 400.000 personer i registrene.
Jamen jeg kan da sige til hr. Søren Søndergaard, at jeg står der formentlig selv, det gør jeg også i folkeregistret, og det har jeg det ikke så skidt med.
Med hensyn til en fair trial for dem, der er ansat i Politiets Efterretningstjeneste, så er jeg nødt til at sige, at det er sådan i et retssamfund, at der formulerer man en sigtelse, og så kan den sigtede jo tage stilling til, om han vil udtale sig eller ikke udtale sig.
Det her er noget fedteri.